ศูนย์การแพทย์กาญจนาภิเษก

**ศูนย์การแพทย์กาญจนาภิเษก (Golden Jubilee Medical Center)** เป็นโรงพยาบาลของรัฐ สังกัดคณะแพทยศาสตร์ศิริราชพยาบาล มหาวิทยาลัยมหิดล ตั้งอยู่ ณ มหาวิทยาลัยมหิดล ศาลายา อำเภอพุทธมณฑล จังหวัดนครปฐม เป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน

## ประวัติ
ในปี พ.ศ. 2534 โดยท่านอธิการบดีในขณะนั้น คือ ศาสตราจารย์นายแพทย์ ประดิษฐ์ เจริญไทยทวี ได้เสนอโครงการจัดตั้ง **โครงการสถาบันทางการแพทย์และทันตกรรม** ขึ้น เพื่อตอบสนองการขยายตัวและรองรับงานบริการเพื่อความเป็นเลิศด้านการเรียนการสอนที่มีความเฉพาะทางมากขึ้น โดยในหลักการเบื้องต้นได้พิจารณาให้มีการบริการและการเรียนการสอนที่แตกต่างหรือต่อเนื่องจากโรงพยาบาลทั้ง 3 แห่ง ที่อยู่ในสังกัดมหาวิทยาลัยมหิดล

ในโอกาสพระราชพิธีกาญจนาภิเษก พ.ศ. 2539 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ศ.นพ. อรรถสิทธิ์ เวชชาชีวะ อธิการบดีในขณะนั้น จึงกราบบังคมทูลขอพระราชทานนำชื่อ "กาญจนาภิเษก" มาเป็นชื่ออาคาร และได้รับพระราชทานชื่ออาคารนี้ว่า **ศูนย์การแพทย์กาญจนาภิเษก** โดยมีชื่อภาษาอังกฤษว่า **Golden Jubilee Medical Center **

ในวันที่ 5 เมษายน พ.ศ. 2544 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จแทนพระองค์เพื่อทรงวางศิลาฤกษ์ ซึ่งนับได้ว่า **ศูนย์การแพทย์กาญจนาภิเษก** เป็นสถาบันทางการแพทย์อีกแห่งหนึ่งที่สังกัดมหาวิทยาลัยมหิดล โดยเป็นโรงพยาบาลลำดับที่ 4 นับลำดับจากโรงพยาบาลในสังกัดจำนวน 3 แห่งคือ โรงพยาบาลศิริราช โรงพยาบาลรามาธิบดี และโรงพยาบาลเวชศาสตร์เขตร้อน

วันที่ 1 ตุลาคม พ.ศ. 2560 ศูนย์การแพทย์กาญจนาภิเษก ย้ายไปสังกัดคณะแพทยศาสตร์ศิริราชพยาบาล มหาวิทยาลัยมหิดล จากเดิมที่สังกัดสำนักงานอธิการบดี มหาวิทยาลัยมหิดล

## บริการทางการแพทย์
### โรงพยาบาลทันตกรรมมหาจักรีสิรินธร [[คณะทันตแพทยศาสตร์ มหาวิทยาลัยมหิดล|คณะทันตแพทยศาสตร์]]
* คลิกนิกทันตกรรมทั่วไปและวิทยาระบบบดเคี้ยว
* คลินิกทันตกรรมพิเศษ
* คลินิกทันตกรรมเด็ก
* คลินิกปริทันตวิทยา,เวชศาสตร์ช่องปาก
* คลินิกทันตกรรมหัตถการและเอ็นโดดอนด์
* คลินิกทันตกรรมประดิษฐ์
* คลินิกทันตกรรมสหสาขา,ศูนย์ทันตกรรมรากเทียม
* คลินิกทันตกรรมจัดฟัน
* ศัลยกรรมช่องปากและใบหน้าขากรรไกร
* ประดิษฐ์ใบหน้าและขากรรไกร
* รังสีวิทยาช่องปากและแมคซิโลเฟเชียล

### แพทย์แผนปัจจุบัน

* คลินิกโรคเบาหวาน
* คลินิกความดันโลหิตสูง
* คลินิกบูรณาการข้อเข่าเสื่อม
* คลินิกชะลอไตเสื่อม
* คลินิกโรคหัวใจ
* คลินิกโรคตา
* คลินิกโรคผิวหนัง
* คลินิกโรคเด็ก
* คลินิกศัลยกรรมทั่วไป

* คลินิกบำบัดความปวด
* คลินิกโรคหู คอ จมูก
* คลินิกศัลยศาสตร์ทางเดินปัสสาวะ
* คลินิกอายุรกรรม
* คลินิกศัลยกรรมกระดูกและข้อ
* คลินิกโรคข้อและรูมาติซั่ม
* คลินิกต่อมไร้ท่อและเมตาบอลิสม
* หน่วยตรวจนักศึกษาและประกันสังคมบุคลากร ม.มหิดล

### แพทย์ทางเลือก
* คลินิกแพทย์แผนจีน
* คลินิกแพทย์แผนไทยประยุกต์
* คลินิกโฮมีโอพาธีย์
* การบริการวิชาการอื่น ๆ

### เวชศาสตร์ฟื้นฟู

* คลินิกลดเกร็งในผู้ป่วยอัมพาต
* คลินิกตรวจไฟฟ้าวินิจฉัย
* คลินิกเท้า
* คลินิกตรวจวินิจฉัยโทรคทางกล้ามเนื้อเอ็นและข้อโดยใช้เครื่อง Ultrasound
* คลินิกตรวจวินิจฉัยและทดสอบสมรรถภาพหัวใจ
* คลินิกระบบกระดูกและกล้ามเนื้อ
* คลินิกระบบประสาท

* คลินิกฟื้นฟูและทดสอบสมรรถภาพหัวใจ
* คลินิกธาราบำบัด
* คลินิกกายภาพบำบัดเด็ก
* คลินิกกิจกรรมบำบัดระบบประสาท
* คลินิกกิจกรรมบำบัดกระตุ้นกลืนและฝึกพูด
* คลินิกกิจกรรมบำบัดเด็ก

### เสริมสร้างสุขภาพ
* คลินิคฟ้าใส
* เยี่ยมบ้าน
* ศูนย์สุขภาพผู้สูงอายุ
* งานระบาดวิทยา

### บูรณาการคลินิก
* คลินิกโรคข้อเข่าเสื่อม

### โสต ศอ นาสิก ลาริงซ์
* คลินิกโรคหู
* คลินิกโรคจมูกและภูมิแพ้
* คลินิกเฉพาะโรคจากการนอนหลับ
* คลินิกโสต ศอ นาสิก ลาริงซ์

### ศูนย์เทคนิคการแพทย์และรังสีเทคนิคนานาชาติ [[คณะเทคนิคการแพทย์ มหาวิทยาลัยมหิดล|คณะเทคนิคการแพทย์]]
* ห้องปฏิบัติการกลาง
* ห้องปฏิบัติการจุลชีววิทยาคลินิก

### รังสีวิทยา
* คลินิกรังสีร่วมรักษา
* คลินิกรังสีวินิจฉัย

### ศูนย์อื่น ๆ
* หน่วยไตเทียม
* ศูนย์ตรวจสุขภาพ

## หน่วยงานภายใน

### ฝ่ายการแพทย์

### กลุ่มงานสนับสนุนบริหาร

* งานการคลัง
* งานทรัพยากรบุคคล
* งานบริหารงานทั่วไป
* งานแผนและพัฒนาคุณภาพ
* งานพัสดุ
* งานวิศวกรรมบริการ
* งานเวชสารสนเทศ
* งานศึกษาวิจัยและบริการวิชาการ
* งานสื่อสารองค์กร
* งานโสตทัศนูปกรณ์
* งานอาคารสถานที่และยานพาหนะ

### กลุ่มงานสนับสนุนบริการทางการแพทย์

* งานกายภาพบำบัด
* งานกิจกรรมบำบัด
* งานบริการผ้า
* งานเภสัชกรรม
* งานโภชนาการ
* งานรังสีเทคนิค
* งานเวชระเบียน

### ฝ่ายการพยาบาล

* งานการพยาบาลเฉพาะทาง
* งานการพยาบาลผ่าตัด
* งานการพยาบาลเวชศาสตร์
* งานการพยาบาลเวชศาสตร์ป้องกัน
* งานการพยาบาลหอผู้ป่วย
* งานพยาบาลผู้ป่วยนอก

## อ้างอิง

## แหล่งข้อมูลอื่น

* ศูนย์การแพทย์กาญจนาภิเษก มหาวิทยาลัยมหิดล 

ศ
หมวดหมู่:สิ่งก่อสร้างในอำเภอพุทธมณฑล
หมวดหมู่:โรงพยาบาลร่วมสอนในสังกัดคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:โรงพยาบาลในจังหวัดนครปฐม
หมวดหมู่:สิ่งก่อสร้างตั้งแต่ พ.ศ. 2534
หมวดหมู่:โรงพยาบาลที่ก่อตั้งในปี พ.ศ. 2534
หมวดหมู่:ก่อตั้งในประเทศไทยในปี พ.ศ. 2534